**Országos Könyvtári Napok 2016**

**Zöld könyvtár**

**Környezetünk védelme**

**Totó**

**Melyik a szelektív hulladékgyűjtés helyes megfogalmazása?**

* Azt a hulladékot gyűjtöm, amit nem tudok máshová kidobni, eltüntetni
* **A hulladékok anyagfajta szerinti elkülönített gyűjtése**
* Amikor leviszem a szemetet és a kukába kidobom

**Válassza ki a környezetvédelmi szempontból legjobb csomagolást!**

* Alumínium doboz
* Visszaváltható üveg
* Eldobható műanyag palack

**Milyen hulladékokat lehet kidobni a szelektív hulladékgyűjtőbe?**

* Doboz, fa, elem, kinőtt ruha, üveg
* Papír, fém, üveg, műanyag
* Fém, papír, növényi hulladékok, üveg, veszélyes hulladékok

**Mi a komposztálás lényege?**

* Szerves anyagok hasznosítása, körfolyamatban tartása
* Környezettudatos időtöltés
* A szelektív hulladékgyűjtés

**Környezetvédelmi szempontból melyik a jobb csomagolás?**

* Zacskós tejszín **/** tejszínhab spray
* Golyós dezodor **/** hajtógázas dezodor
* Műanyag flakonos mustár **/** üveges mustár
* Nem visszaváltható műanyag flakon **/** betétdíjas üveg
* Filteres tea **/** teafű

**Egy alumínium italos doboz előállításához mennyi energia szükséges?**

* Amennyi egy-egy kerékpár lámpáinak 20 órai működtetéséhez
* Amennyi egy naponta borotválkozó férfi villanyborotvájának egy évi működtetéséhez
* Amennyi egy magnó 8 órai működtetéséhez

**Egy üveg alapanyagú betétdíjas palackot hányszor lehet újratölteni?**

* 2-szer
* 10-szer
* 40-szer

**Mi a teendő a használt olajjal?**

* Lefolyóba, WC-be önteni
* MOL töltőállomásokon leadni
* Komposztálóba önteni

**Mit jelent az ökológiai lábnyom?**

* **Egy természetes életközösség tagjainak mekkora földterületre van szüksége önmaga fenntartásához.**
* **Egy emberi közösség környezetkárosító tevékenységei mekkora földterületet érintenek.**
* **Egy ember mekkora területet változtat meg élete során.**
* **Egy emberi közösségnek mekkora földterületre van szüksége önmaga fenntartásához és a megtermelt hulladék elnyeléséhez.**

**Az alábbiakban megújuló energiaforrásokat párosítottunk gazdaságos felhasználási lehetőségeikkel. Melyik párosítás helytelen?**

* **Geotermikus energia – fűtés, meleg víz**
* **Száraz biomassza – fűtés**
* **Folyékony és gáznemű biomassza – motorhajtás**
* **Szélenergia – robbanómotoros hajtás**
* **Napenergia – villamos energiatermelés**

**Mi a fenntartható fejlődés?**

* **Kielégíti a jelen igényeit anélkül, hogy csökkentené a jövendő generációk képességét, hogy kielégítsék a saját igényeiket.**
* **A gazdaság folyamatos, de lassú fejlődése.**
* **A tudatos környezeti nevelés fejlesztése az oktatásban.**

**A műanyag termékeken található jelek mit nem jelentenek?**

* **A három egymásba forduló nyíl a felhasznált anyag újrahasznosíthatóságára utal.**
* **A számokkal az anyagfajtákat jelölik.**
* **A betűk a műanyag nevének rövidítése.**
* **A három egymásba forduló nyíl közepén lévő szám jelzi, hányszor használták már fel a műanyagot.**



**1.** Más néven vízvirágzás. Korlátozásának, vagy megszűntetésének egyik módszere a víz kémiai kezelése.

**2.** A talajnak azon barna vagy fekete színű része, mely korhadásba átment szerves, azaz növényi és állati anyagokból keletkezik.

**3.** 30°C-nál melegebb mélységi rétegvíz.

**4.** A talajban keletkezett hiányokat pótló anyag, amely segíti a növényzet fejlődését. Egyik leggyakoribb a kálium-nitrát.

**5.** Az ipari vagy háztartási vízfogyasztás végterméke. Csatornahálózaton keresztül elvezethető.

**6.** Ilyen hulladék például a hígító, gyógyszer, szárazelem.

**7.** Ilyen hulladékgyűjtésre van szükség, ha biztosítani szeretnénk a hulladékok újrahasznosítását.

**8.** Az a vízkészlet, amely az első vízzáró rétegen felül helyezkedik el, itt a kőzetszemcsék közeit tölti ki.

**9.** Olyan biológiai folyamat, amely a hulladékok szerves anyagait alakítja át. A mezőgazdaságban, különösen a kertészetekben alkalmazott módszer.